เตรียมตัวเลี้ยงดูลูกแมวแรกเกิด ป้อนนมลูกแมว
ปรึกษาสัตว์แพทย์และบ้านอุปถัมภ์แมวแถวบ้านของคุณ เพื่อหาว่ามีแมวแม่ลูกอ่อนสักตัวหนึ่งหรือไม่ ที่อาจยอมให้นมแก่ลูกแมวตัวนี้ นมแม่ดีที่สุดสำหรับทารกของสัตว์เลี้ยงลูกด้วยน้ำนมทุกสายพันธุ์ ดังนั้น ก่อนที่คุณจะพยายามใช้ขวดนมป้อนนมดัดแปลงให้กับลูกแมวสักตัวหนึ่ง เราขอแนะนำให้คุณลองพยายามเสียก่อน ที่จะหาแมวแม่ลูกอ่อน ผู้สามารถทำหน้าที่แทนแม่แมวผู้ซึ่งไม่ได้อยู่แล้ว หรือไม่อาจจะเลี้ยงดูลูกได้  จงตระหนักว่าถึงหากคุณพบแมวที่สามารถจะให้นมแก่ลูกแมวได้ นางแมวตัวนั้นก็อาจไม่ยอมรับลูกแมวของคุณ คุณจึงต้องอยู่ด้วยเสมอ เวลาที่แมวแม่ลูกอ่อนตัวนั้นมีปฏิสัมพันธ์กับลูกแมว เพราะมีความเสี่ยงว่าแมวตัวเมียตัวนั้น อาจพยายามฆ่าลูกแมวตัวที่นางปฏิเสธ หากคุณโชคดีหาแมวแม่บุญธรรมมาได้ จงพยายามปลอมแปลงกลิ่นลูกแมวตัวใหม่ ให้พยายามลูบคลำพวกลูกๆ ของแม่แมวตัวนั้น ก่อนจะลูบคลำลูกแมวของคุณ การทำเช่นนี้จะช่วยถ่ายกลิ่นจากลูกแมวคลอกของแม่แมวเอง มายังลูกแมวแรกเกิดของคุณ มีความเป็นไปได้มากขึ้นที่แมวตัวเมีย (แม่แมว) จะปฏิเสธลูกแมวตัวนั้น หากมีกลิ่นที่นางไม่คุ้นเคยโดยสิ้นเชิง ดังนั้น ด้วยการ “ปลอมแปลง” กลิ่นลูกแมว คุณกำลังเพิ่มโอกาสที่แม่แมวจะยอมรับเจ้าตัวเล็กของคุณ ลูกแมวแรกเกิดย่อยได้เพียงแค่นมเท่านั้น และถ้าพูดให้เฉพาะเจาะจงมากขึ้น คือนมจากแม่แมวสักตัวหนึ่ง การเลี้ยงลูกแมวด้วยนมผิดประเภท เช่น นมวัว อาจมีผลทั้งระยะสั้นและระยะยาว ซึ่งรวมทั้ง โรคท้องเสีย เกิดภาวะขาดน้ำ–ขาดสารอาหาร และมีปัญหาสุขภาพในระยะยาวเพราะเติบโตช้า คุณสามารถซื้อนมทดแทนสำหรับลูกแมว (KMR) จากร้านขายอาหารสัตว์แถวบ้าน คลินิกสัตว์แพทย์ และแม้แต่หาซื้อออนไลน์ ซึ่งยี่ห้อยอดนิยมในสหรัฐฯ นั้น รวมทั้งซิมิแคท กับ จัสต์ บอร์น แต่คุณก็สามารถปรึกษาสัตว์แพทย์ใกล้บ้าน เพื่อขอคำแนะนำเรื่องนมทดแทนยี่ห้อที่สามารถหาซื้อได้แถวบ้านคุณด้วย  นมทดแทนสำหรับลูกแมวจะอยู่ในหลอดหรือถัง และจะอยู่ในรูปนมผงหรือของเหลว วิธีใช้ใกล้เคียงกับนมสำหรับทารก กล่าวคือคุณทำตามคำแนะนำต่างๆ บนบรรจุภัณฑ์ ซึ่งจะระบุว่าต้องใช้นมผงกี่ช้อนตวงกับน้ำปริมาณเท่าไร จงตระหนักว่านมที่ขายแบบบรรจุกล่องระบุว่าเป็น "นมแมว" ไม่เหมาะสมจะใช้เลี้ยงลูกแมว เพราะเป็นนมวัวที่สกัดเอาน้ำตาลแลกโทสออกไปแล้ว นมชนิดนี้ออกแบบมาให้แมวที่โตแล้วกินนมวัวได้ (เพื่อตอบสนองความต้องการของคนเราที่อยากให้แมวกินนม มากกว่าจะเป็นความต้องการทางกายภาพของตัวแมวเอง) ไม่เหมาะสำหรับใช้เลี้ยงลูกแมว นมสมบูรณ์แบบที่สุดคือนมทดแทนจากแม่แมวสักตัวหนึ่งก็จริง แต่หากคุณไม่มี ให้ใช้น้ำต้มเลี้ยงลูกแมว และหาซื้อนมทดแทนสำหรับลูกแมวในทันที หากลูกแมวดูหิวโหยมาก คุณอาจเติมผงกลูโคสหนึ่งช้อนชาในน้ำต้มหนึ่งถ้วย อย่างไรก็ตาม คุณสมควรใช้วิธีนี้ป้อนลูกแมวเพียงครั้งเดียว อย่าใช้ซ้ำอีก   อีกทางเลือกหนึ่งที่จะใช้ขัดตาทัพจนกว่าคุณจะสามารถหานมทดแทนได้ คือใช้น้ำข้าว ซึ่งหมายถึงน้ำที่ได้จากการต้มข้าว ต้มข้าวขาวในน้ำและกรองเอาน้ำข้าวออกมา น้ำข้าวมีแป้ง (พลังงาน) จำนวนเล็กน้อยและไม่ระบายท้อง สามารถใช้เป็นวิธีแก้ปัญหาได้ชั่วคราว การให้ลูกแมวกินน้ำเป็นการชั่วคราวนี้จะช่วยยับยั้งไม่ให้ลูกแมวขาดน้ำ และเป็นการประนีประนอมที่ดีกว่าป้อนด้วยบางสิ่ง (เช่น นมวัว) ซึ่งอาจทำให้ท้องไส้ของลูกแมวปั่นป่วน และทำให้ป่วยได้ จงจำใส่ใจว่ายิ่งลูกแมวอายุน้อยมากยิ่งขึ้นเท่าไร กระบวนการเผาผลาญอาหารของลูกแมวก็ยิ่งสูง และยิ่งจำเป็นต้องป้อนนมให้บ่อยครั้งมากขึ้น (เพราะลูกแมวมีกระเพาะเล็ก) จึงหมายความว่า คุณ หรือคนอื่นในครอบครัว หรือเพื่อน หรือเพื่อนบ้านสักคนหนึ่ง จำเป็นต้องคอยอยู่รอบๆ ตัวมันตลอดทั้งวัน จนกว่าลูกแมวจะโตพอที่จะเริ่มเปลี่ยนไปกินอาหารแข็งได้ ลูกแมวแรกเกิด ซึ่งทางเทคนิคหมายถึงลูกแมวอายุต่ำกว่าสองสัปดาห์ ต้องการความใส่ใจในการป้อนนมทั้งกลางวันและกลางคืน จนกว่าจะโตพอที่จะเริ่มกระบวนการเปลี่ยนไปกินอาหารแข็งได้ การหย่านมหมายถึงการให้ลูกแมวเลิกกินนมและเริ่มให้กินอาหารแข็งอย่างช้าๆ คุณสามารถทำเช่นนี้ได้เมื่อลูกแมวอายุได้สี่สัปดาห์ เป็นช่วงที่ไม่ใช่ลูกแมวแรกเกิดแล้ว คุณสามารถบอกได้ว่ามันไม่ใช่ลูกแมวแรกเกิดอีกต่อไป และพร้อมจะหย่านมเพื่อกินอาหารแข็งแล้ว เมื่อมันเริ่มกัดแทะจุกนม   เพื่อให้ลูกแมวหย่านม ให้คุณใส่อาหารจำนวนเล็กน้อยในจานของมัน หากดูเหมือนลูกแมวยังไม่พร้อม หรือไม่เต็มใจจะกิน คุณอาจเติมน้ำหรือนมทดแทนสี่ห้าช้อนโต๊ะ เพื่อทำให้อาหารนุ่มและน่าสนใจมากขึ้นสำหรับลูกแมว ทำให้แน่ใจว่าคุณได้วางอาหารแข็งไว้เสมอ เพื่อให้ลูกแมวเข้าถึงได้ เมื่อมันรู้สึกว่าพร้อมและต้องการจะกิน ให้ค่อยๆ ลดปริมาณนมลง ในขณะที่เพิ่มปริมาณอาหารแข็ง ลูกแมวส่วนใหญ่สามารถจัดการกับอาหารแข็งได้เมื่ออายุได้เจ็ดสัปดาห์ ลูกแมวอายุระหว่าง 6 -10 สัปดาห์ต้องการอาหาร 6 - 8 มื้อ/วัน ในขณะที่ลูกแมวอายุระหว่าง 10 สัปดาห์- 6 หรือ 7 เดือน ต้องการอาหาร 4 มื้อ/วัน และลูกแมวอายุ 9 เดือนต้องการอาหาร 3 มื้อ/วัน โปรดสังเกตด้วยว่าการให้อาหาร 2 มื้อ/วันสำหรับแมว จะทำได้ต่อเมื่อเป็นแมวโตแล้วเท่านั้น คุณจะต้องการอุปกรณ์ป้อนอาหารบางอย่าง เพื่อใช้ป้อนนมลูกแมวแรกเกิดของคุณ หากเป็นไปได้ สมควรใช้ขวดนมและชุดจุกนมที่ออกแบบมาเป็นพิเศษสำหรับลูกแมว  เช่น ขวดนมและชุดจุกนมยี่ห้อแคแทก ขวดนมยี่ห้อนี้มีขนาดเล็กมาก และมีปลายเปิดที่ด้านบนสุด  คุณสามารถวางนิ้วหัวแม่มือเหนือที่ตรงนั้น เพื่อควบคุมการไหลของน้ำนม หากว่านมหยดจากจุกนมเร็วเกินไปจนลูกแมวกินไม่ทัน จุกนมยาวและแคบซึ่งพอดีอย่างสมบูรณ์แบบ กับข้างในปากของลูกแมวแรกเกิด จุกนมแบบนี้ช่วยให้ลูกแมวดูดนมได้เหมือนดูดนมจากอกแม่  หากคุณไม่มีชุดอุปกรณ์สำหรับป้อนนม ทางเลือกต่อไปคือหลอดดูดยา ซึ่งคุณสามารถใช้หยอดน้ำนมใส่ลงในปากลูกแมว อย่างไรก็ตาม ลูกแมวไม่สามารถดูดนมจากหยอดดูดยา ดังนั้น คุณสมควรพยายามหาซื้ออุปกรณ์ป้อนนมลูกแมวโดยเร็วที่สุดที่จะทำได้ มีความสำคัญที่คุณจะคอยดูแลให้อุปกรณ์ทั้งหมดผ่านการฆ่าเชื้อโรค เพียงแค่ล้างอุปกรณ์ทุกชิ้นเฉยๆ ยังไม่เพียงพอ จงพิจารณาใช้วิธีฆ่าเชื้อด้วยไอน้ำ (เช่นเดียวกับขวดนมของเด็กทารก) หรือแค่จุ่มอุปกรณ์ลงในชามใส่น้ำยาฆ่าเชื้อยี่ห้อมิลตันแบบเจือจาง คุณสามารถหาซื้อชุดน้ำยาฆ่าเชื้อยี่ห้อมิลตันได้ตามร้านขายยา โดยปกติจะวางขายในช่องสินค้าสำหรับทารก ทำตามคำแนะนำบนบรรจุภัณฑ์ หากคุณเลือกจริงๆ ที่จะฆ่าเชื้ออุปกรณ์ป้อนนมลูกแมวด้วยน้ำยายี่ห้อมิลตัน จงทำให้แน่ใจด้วยว่า ได้ใช้น้ำเดือดล้างอุปกรณ์ทุกชิ้นก่อนนำไปใช้ เพื่อกำจัดเศษตกค้างใดๆ ของน้ำยาฆ่าเชื้อ หากคุณใช้นมแบบที่เป็นของเหลว ให้เปิดกระป๋องและตวงตามปริมาณที่ต้องการตามที่ระบุไว้บนบรรจุภัณฑ์ หากใช้นมแบบผง ให้ทำตามคำแนะนำบนบรรจุภัณฑ์ว่าใช้นมผงกี่ถ้วยตวงต่อน้ำปริมาณเท่าใด จงทำตามคำแนะนำอย่างเคร่งครัดเสมอ เพราะนมที่เข้มข้นเกินไปอาจทำให้ลูกแมวท้องไส้ปั่นป่วนได้ และนมที่แรงเกินไปก็ขาดสารอาหารสำหรับลูกแมวของคุณ  จงใช้นมใหม่ๆ สำหรับการป้อนนมแต่ละครั้งเสมอ นมพวกนี้ไม่ใส่สารกันบูด และลูกแมวเกิดใหม่มีระบบภูมิคุ้มกันต่ำ ดังนั้นการปนเปื้อนแบคทีเรียใดๆ ของนมซึ่งตั้งทิ้งไว้ อาจเป็นหายนะสำหรับสุขภาพของลูกแมวได้ อย่าอุ่นนมในเตาไมโครเวฟ เพราะอาจทำให้เกิดฟองของนมที่ร้อนมากหรือเย็นมากข้างในขวดได้ แทนที่จะทำเช่นนั้น ให้ใส่นมลงในภาชนะ แล้ววางลงในน้ำร้อน ทำให้แน่ใจว่านมมีอุณหภูมิที่ถูกต้อง ไม่เย็นหรือร้อนเกินไป นมสมควรมีอุณหภูมิเท่ากับอุณหภูมิในร่างกายจึงจะสมบูรณ์แบบที่สุด ดังนั้น ในตอนที่คุณทดลองหยดนมลงบนหลังมือ จะรู้สึกว่าอุณหภูมิเท่ากับผิวคุณเอง หากนมร้อนเกินไป อาจลวกปากลูกแมวได้ ในตอนที่คุณพร้อมจะป้อนนมลูกแมว จงทำให้แน่ใจว่าตัวลูกแมวอุ่นอยู่ อัตราการย่อยอาหารของลูกแมวขึ้นอยู่กับอุณหภูมิในร่างกาย หากมันหนาว การย่อยอาหารจะเฉื่อยชา นมจะค้างอยู่ในท้องและบูดได้ ตามปกติ ลูกแมวแรกเกิดจะซุกไซ้อยู่ใกล้กับแม่แมว และมีแนวโน้มจะมีอุณหภูมิค่อนข้างร้อนทีเดียว อุณหภูมิที่สมบูรณ์แบบที่สุดคือ 96-100  องศาฟาเรนไฮต์สำหรับช่วงสามสัปดาห์แรกของชีวิต พยายามให้ตัวลูกแมวคงอุณหภูมิอยู่ที่เท่านี้ โดยใส่กระเป๋าไฟฟ้าไว้ใต้รังนอนที่ติดฉนวนกันความร้อนอย่างดี หากไม่มีกระเป๋าไฟฟ้า ให้ใช้ขวดน้ำร้อนห่อผ้าเช็ดตัว เพื่อป้องกันการสัมผัสโดยตรงกับขวดน้ำร้อน เพราะอาจถูกลวกได้ เปลี่ยนขวดน้ำร้อนใหม่บ่อยครั้งตามที่จำเป็น เพื่อช่วยให้ลูกแมวอบอุ่น นั่งบนเก้าอี้ที่นั่งสบายพร้อมกับมีผ้าเช็ดตัวผืนหนึ่งพับวางบนตัก จัดตำแหน่งลูกแมวให้คล้ายคลึงกับท่านอนกินนมแม่ โดยให้หัวตั้งตรง เท้าวางอยู่บนพื้น และท้องวางนอนอยู่ ในตอนที่คุณพยายามป้อนนมลูกแมวครั้งแรก ให้หยดนมหนึ่งหยดจากปลายหลอดดูดยาหรือจุกนม โดยจ่อให้ชิดที่สุดกับปากของมัน ลูกแมวมีประสาทสัมผัสดีด้านดมกลิ่น จึงน่าจะได้กลิ่นนมและพยายามยกปากเข้าหา  หากคุณกำลังใช้จุกนม ให้ช่วยลูกแมวเล็กน้อยตรงจุดนี้ โดยบิดจุกนมใส่เข้าไปในปากลูกแมวที่เปิดอ้าอยู่ หลังจากนั้น ธรรมชาติจะจัดการเอง และลูกแมวจะเริ่มดูด หากใช้หลอดดูดยา ให้บีบลูกสูบเบาๆ เพื่อปล่อยนมหยดหนึ่งเข้าปากลูกแมว ให้เวลามันกลืนในระหว่างแต่ละหยด อย่าปล่อยให้นมท่วมปากลูกแมว เพราะอาจหายใจเอานมเข้าไป ทำให้นมเข้าไปในปอด และเป็นปอดบวมได้ ซึ่งตามปกติจะเป็นอันตรายถึงตายในลูกแมวเล็กๆ จงใจเย็น และทำช้าๆ   การจัดวางท่าของลูกแมวสำคัญมาก อย่าป้อนนมโดยให้ลูกแมวนอนหงายแบบลูกคน จงทำให้แน่ใจเสมอว่าลูกแมวกำลังพิงบางสิ่งอยู่ขณะป้อนนม ทำให้แน่ใจด้วยว่าหัวของลูกแมวไม่ได้ยกขึ้น เพราะอาจทำให้สำลักนมได้ หากมันสูดหายใจเอานมเข้าไปในปอด เป็นอันตรายร้ายแรงและอาจถึงตายได้ นมยี่ห้อซิมิแคท และนมทดแทนสำหรับลูกแมวยี่ห้ออื่นๆ ต่างมีคำแนะนำเรื่องปริมาณการใช้ในการป้อนนม และจำนวนครั้งบนบรรจุภัณฑ์ จงทำตามคำแนะนำบนบรรจุภัณฑ์ ข้างล่างนี้คือแนวทางทั่วไปบางประการเกี่ยวกับปริมาณนมทดแทนสำหรับลูกแมว และจำนวนครั้งที่จะป้อนลูกแมวในช่วงสองสามสัปดาห์แรกของชีวิต  .  1 - 3 วัน : 2.5 มิลลิลิตร ทุกๆ 2 ชั่วโมง 4 - 7 วัน : 5 มิลลิลิตร จำนวน10 -12  ครั้ง/วัน 6 - 10 วัน : 5 - 7.5 มิลลิลิตร จำนวน 10 ครั้ง/วัน 11 -14 วัน : 10 -12.5 มิลลิลิตร ทุกๆ 3 ชั่วโมง 15 - 21 วัน : 10 มิลลิลิตร จำนวน 8 ครั้ง/วัน 21 วันขึ้นไป : 7.5 - 25 มิลลิลิตร จำนวน 3 - 4 ครั้ง/วัน นอกเหนือจากการเริ่มให้รู้จักอาหารแข็ง ในระหว่างที่คุณกำลังเรียนรู้ว่าทำอย่างไร และกำลังฝึกป้อนนมลูกแมวนั้น จงจำใส่ใจด้วยว่าการป้อนนมลูกแมวมากเกินไป หรือป้อนนมอย่างไม่เหมาะสม อาจทำให้เกิดปัญหาด้านการหายใจได้ จงคอยสังเกตดูลูกแมวในระหว่างป้อนนมเพื่อให้แน่ใจว่า นมไม่ได้กำลังไหลออกทางจมูก หรือลูกแมวไม่ได้มีอาการท้องอืดอยู่   ในแง่ของปริมาณ หากคุณมีลูกแมวจอมตะกละ ผู้ยังคงดูดนมต่อแม้จะกินเกินปริมาณที่แนะนำแล้ว ให้มองดูท้องลูกแมว หากท้องตึงและอืด ให้หยุดป้อน นี่คือสัญญาณว่าลูกแมวกินจนเต็มท้องแล้ว มันเพียงแค่ไม่ตระหนักถึงความจริงเรื่องนั้น จงอย่าป้อนนมมากจนเกินไป  หากลูกแมวกินน้อยกว่าปริมาณที่แนะนำ ไม่ต้องตื่นตระหนก อาจเป็นความชอบส่วนตัวของมัน หากคุณวิตกว่าลูกแมวอาจได้รับนมไม่มากพอ แทนที่จะกดดันให้กินมากขึ้น และเสี่ยงจะทำให้นมท่วมปอดลูกแมว จงหยุดป้อน ปล่อยให้มันพัก แล้วค่อยพยายามใหม่ในอีกหนึ่งชั่วโมง หรือประมาณนั้น มีความสำคัญที่คุณจะยังมีความอดทนและสงบ ขณะป้อนนมลูกแมว เพื่อให้แน่ใจว่าลูกแมวเองก็ผ่อนคลายด้วย นอกจากนี้ จงปล่อยให้ลูกแมวกินช้าๆ ระหว่างป้อนนม เพื่อหลีกเลี่ยงการกินมากเกินไป หรือมีปัญหาเรื่องการย่อย สนับสนุนและกระตุ้นให้เรอ จับลูกแมวให้พิงหลังบนตัวคุณ แล้วค่อยๆ ลูบท้องมันอย่างอ่อนโยน ในความสัมพันธ์ระหว่างแม่แมวกับลูกแมวนั้น แม่แมวจะเตรียมการเช่นนี้เพื่อช่วยให้ลูกแมวผายลม และถ่ายมูล ดังนั้น จงอย่าประหลาดใจหากเกิดผลลัพธ์ประการใดประการหนึ่ง เพราะเป็นสัญญาณที่ดี! ในทันทีหลังจากให้นมลูก แม่แมวจะเลียตรงทวารหนักและอวัยวะเพศของลูกๆ เพื่อกระตุ้นให้ลูกๆ ฉี่และถ่ายมูล อันที่จริง แม่แมวจะเลียกินของเสียที่ลูกถ่ายออกมาด้วย ซึ่งเป็นวิธีตามธรรมชาติที่จะหลีกเลี่ยงไม่ให้รังสกปรก เพราะอาจดึงดูดพวกนักล่า แต่ในเมื่อไม่มีแม่แมว คุณจำเป็นต้องเข้าแทรกแซง โดยใช้สำลีชื้นๆ เช็ดรอบๆ ทวารหนักของลูกแมว ด้วยท่าเหมือนแมวกำลังเลีย  เมื่อลูกแมวถ่ายทุกข์ ให้ใช้สำลีเช็ดออก จบลงด้วยการใช้สำลีสะอาดชิ้นหนึ่งเช็ดก้นลูกแมว คุณเสร็จงานแล้วจนกว่าจะถึงการป้อนนมครั้งต่อไป นี่เป็นขั้นตอนที่สำคัญในการป้อนนมลูกแมวให้ประสบความสำเร็จ หากคุณไม่เลียนแบบการกระตุ้นของแม่แมว ให้ลูกแมวขับถ่ายของเสีย ลูกแมวของคุณจะไม่ขับถ่ายของเสียจากกระเพาะปัสสาวะกับลำไส้ และอาจป่วยหนักได้. ป้อนนมตามกำหนดอย่างสม่ำเสมอทุกวัน สำหรับอีกหลายสัปดาห์ต่อมา จนกระทั่งเหมาะสมที่จะให้หย่านมและหันไปกินอาหารแข็ง ในช่วงนี้ จงคุยกับสัตว์แพทย์ของคุณเรื่องอาหารที่เหมาะสมหลังการหย่านม เพิ่มอาหารแข็ง เช่น อาหารกระป๋องนุ่มๆ และอาหารที่เป็นของแข็งในโภชนาการสำหรับลูกแมว ตอนลูกแมวอายุได้ประมาณสี่สัปดาห์ ลูกแมวบางตัวจะกินนมจากขวดไปจนถึงแปดสัปดาห์ และสมควรจะแลกเปลี่ยนความเห็นเรื่องความก้าวหน้านี้กับสัตว์แพทย์มืออาชีพสักคนหนึ่ง
พยายามหาแมวแม่ลูกอ่อน (แมวเพศเมีย). จัดหานม. เตรียมแผนสำรองหากคุณไม่อาจหานมทดแทนได้ในทันที. วางแผนการใช้เวลาของคุณ. จงตระหนักว่าคุณสามารถหย่านมลูกแมวกำพร้าได้แต่เนิ่นๆ. จัดหาอุปกรณ์ที่จะใช้. ฆ่าเชื้ออุปกรณ์. ชงนม และอุ่นให้นมร้อน. ตรวจวัดอุณหภูมิในร่างกายลูกแมว. ป้อนนมลูกแมว. ป้อนนมในปริมาณที่ถูกต้อง. มองหาสัญญาณต่างๆ. จงสงบและผ่อนคลาย. ทำความสะอาดก้นลูกแมวของคุณ. วางลูกแมวกลับใส่กล่องหรือเตียงอุ่นๆ เพื่อให้พักผ่อน.
https://www.wikihow.com/Feed-a-Newborn-Kitten https://www.wikihow.com/Feed-a-Newborn-Kitten
Preparing to Feed a Newborn Kitten Feeding the Kitten